BODOLAND रादाब: तामुलपुर, 29 मार्च: बाक्सा जिल्लानि तामुलपुर हालामाव बिटिसिनि गाहाय मावफुं सोद्रोमा प्रमद बर’नि महरा गोजा गुफुर गोथां बायदि गाबजों बुंफबदों । फुंबिलि समावनो आनान गसाइखौ मन्दिराव आरज गाबनानै गोथार हलि फोरबो सानजों लोब्बा लाखिनानै हाजार हाजार इउपिपिएल दोलोनि मददगिरिजों बाइक रेलि लानानै जथाइयै तामुलपुर ओन्सोलनि मन्दिर, बाथौसालि, नामघर बायदिआव हाबनानै रायजो राजाफोरनि जेंना-जेंसिफोरखौ खबर लादों रायजो राजाफोरजों हलि फोरबोनि गोजा गुफुर गोथां गाबजों हलि फोरबोखौ मानिदों । बेजों लोगोसेनो फैबाय थानाय आसाम बिधान सभा बिसायख’थिआव बिजेपि, एजिपि आरो इउपिपिएल दोलोआनो देरहागोना रोखा आरो दिसपुराव बिजेपि दोलोआनो सरखार दाफुंगोन होनना बुंथियो । लोगोसेनो बिटिसिनि मोन 12 बियाबाव BJP, UPPL, GSP आरो AGP दोलोजों मदद होजानाय बिजाथिफोरानो देरहागोना रोखा होनना बुंथियो ।